gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6456, del 09-02-2011 (2011/1301)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una activitat de pròrroga d'explotació minera secció C, en el terme municipal de Xilxes. Expedient número AZL-8118/0231.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/1301


Data del document
:   11-01-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Xilxes
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una activitat de pròrroga d'explotació minera secció C, en el terme municipal de Xilxes. Expedient número AAL-3720/0231.  
 [2011/1301]  
Nicolás Vasseur, en representació de la mercantil Cales de la Plana, SA, ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a una activitat de pròrroga d'explotació minera secció C, explotació de la Pedrera Poliola número 2230 (expedient 2010/0231), al terme municipal de Xilxes, ubicada entre el paratge de la Rabosa a l'est, el paratge de l'Abellar al sud i just al límit municipal amb la Vall d'Uixó al nord, polígon 1, parcel·les 18, 19, 20, 21, 22, 23, 26, 33, 34, 349, 354 i 355.  
De conformitat amb el que disposa l'article 37.2.a de la Llei 10/2004, de 9 de desembre, de la Generalitat Valenciana, sobre Sòl No Urbanitzable, una vegada admesa a tràmit la sol·licitud, s'obri informació pública durant el termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Comunitat Valenciana, en el qual els interessats poden consultar l'expedient de declaració d'interés comunitari, l'estudi d'integració paisatgística i formular per escrit les observacions que estimen pertinents, a les oficines del Servei Territorial d'Urbanisme de la Conselleria de Medi Ambient, Aigua Urbanisme i Habitatge, avinguda del Mar, núm. 16, planta primera, de Castelló de la Plana.  
La qual cosa es fa pública per a general coneixement.  
Castelló, 11 de gener de 2011.- El director general d'Urbanisme: Juan Giner Corell.
Diari Oficial de la Generalitat Valenciana


Sumari del DOGV 6472, del 03-03-2011 (2011/2477)

Convocatòria per a la selecció de curtmetratges valencians per al catàleg CURTS 2011 i les bases per a participar-hi.
---------------------------------------------------------------------------------------------------------------------

### Dades del document

Número de DOGV
:   6472

Data del DOGV
:   03-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2477


Data del document
:   21-02-2011

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Anunci

Convocatòria per a la selecció de curtmetratges valencians per al catàleg CURTS 2011 i les bases per a participar-hi. [2011/2477]  
1. Entitat convocant. Organisme: Institut Valencià de l'Audiovisual i de la Cinematografia Ricardo Muñoz Suay.  
2. Descripció de l'objecte: catàleg de curtmetratges valencians CURTS 2011.  
3. Obtenció de les bases, documentació i informació:  
Internet: .  
4. Requisits dels participants: els previstos en les bases de la convocatòria.  
5. Inscripció: fins al 30 de març de 2011.  
València, 21 de febrer de 2011.- La directora general de l'Institut Valencià de l'Audiovisual i de la Cinematografia RMS: Nuria Cidoncha Castellote.
Diari Oficial de la Generalitat Valenciana


Sumari del DOGV 6566, del 15-07-2011 (2011/7647)

Notificació de la sentència dictada en el judici de faltas número 370/2010.
---------------------------------------------------------------------------

### Dades del document

Número de DOGV
:   6566

Data del DOGV
:   15-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7647


Organisme emissor
:   Jutjat de Primera Instància i Instrucció número 2 de Quart de Poblet

Tipus de document
:   Edicte

Notificació de la sentència dictada en el judici de faltas número 370/2010. [2011/7647]  
Judici de faltes número 000370/2010  
José Esteban Briz Recio secretari judicial del Jutjat de Primera Instància i Instrucció numero 2 de Quart de Poblet, faig saber:  
Que en aquest Jutjat se segueix judici de faltes número 000370/2010 en relació a una presumpta falta d'estafa atribuïda entre altres a Fernando López Pérez, en la qual dictà sentència el 22 de febrer de 2011 que té la part dispositiva que, literalment, és com segueix:  
  
«Dispositiva  
Que absolc Fernando López Pérez dels fets que se li imputen amb tots els pronunciaments favorables, declarant les costes d'ofici.  
  
Notifiqueu aquesta sentència a les parts informant-les a aquestos efectes i en contra es podrà interposar recurs d'apel·lació dins del termini de cinc dies des que es notifique davant l'Audiència Provincial de València.  
Aquesta és la meua sentència, que jutjant en primera instància pronuncie, mane i firme».  
I perquè valga de notificació a les persones esmentades que es troben en parador ignorat, expedisc aquest edicte.  
  
Quart de Poblet, 24 de juny de 2011.- El secretari judicial: José Esteban Briz Recio.
Diari Oficial de la Generalitat Valenciana


Sumari del DOGV 6500, del 12-04-2011 (2011/4060)

Informació pública del Projecte d'Urbanització de la Unitat d'Execució Única del Pla Parcial del Sector el Grec.
----------------------------------------------------------------------------------------------------------------

### Dades del document

Número de DOGV
:   6500

Data del DOGV
:   12-04-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/4060


Data del document
:   10-03-2011

Organisme emissor
:   Ajuntament de Villena

Tipus de document
:   Anunci

Descriptors 

:   * Villena
    * pla d'urbanisme
    * administració local

Informació pública del Projecte d'Urbanització de la Unitat d'Execució Única del Pla Parcial del Sector el Grec. [2011/4060]  
De conformitat amb l'Acord adoptat per la Junta de Govern Local, en sessió de 25 de gener de 2010, es fa públic, per mitjà d'anuncis que s'inserixen en un diari no oficial d'àmplia difusió i en el Diari Oficial de la Comunitat Valenciana, que per part de Jardines del Grec, SL, agent urbanitzador de la unitat d'execució única del Pla Parcial del Sector el Grec ha sigut presentat el projecte d'urbanització de la referida unitat, comprensiu dels documents següents:  
  
- Memòria i els seus annexos.  
- Plec de condicions.  
- Mesuraments i pressupostos.   
- Plans.  
- Estudi de seguretat i salut.  
- Projectes d'instal·lació elèctrica i enllumenat públic.  
Dins del termini dels 20 dies següents al d'inserció d'este anunci en l'últim dels mitjans indicats, pot examinar-se esta documentació a les oficines municipals d'Obres i Urbanisme, síties a la Plaça de Pascual Doménech, número 4, de 09.00 a 14.00 hores, en dies i hores d'oficina, a fi de formular en tal període quantes al·legacions o observacions s'estimen pertinents pels interessats.  
  
Villena, 10 de març de 2011.- La regidora delegada d'Urbanisme Residencial: María Jose Hernández Sanjuán.
Diari Oficial de la Generalitat Valenciana


Sumari del DOGV 6461, del 16-02-2011 (2011/1184)

Notificació de la sentència dictada en el judici verbal de desnonament número 1116/2009.
----------------------------------------------------------------------------------------

### Dades del document

Número de DOGV
:   6461

Data del DOGV
:   16-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1184


Organisme emissor
:   Jutjat de Primera Instància i Instrucció Número 4 de Moncada

Tipus de document
:   Edicte

Notificació de la sentència dictada en el judici verbal de desnonament número 1116/2009. [2011/1184]  
Isabel Boguña Pacheco, secretària del Jutjat de Primera Instància i Instrucció número 4 de Moncada (València), faig saber:  
Que en aquest Jutjat se segueix l'expedient de judici verbal de desnonament número 1116/09, a instàncies de Distribuciones Región Este, SA, representat per la procuradora senyora Eva Domingo Martínez, contra Menjar de Cuina, SL, i Daniel Valero Gimeno, en què s'ha dictat la sentència que té la dispositiva, literalment, com segueix:  
«Dispositiva  
Estime la demanda interposada per la procuradora Eva Domingo Martínez, en nom i representació de Distribuciones Región Este, SA, contra Menjar de Cuina, SL, i Daniel Valero Gimeno, i condemne els demandats a pagar de forma solidària a l'actora la quantitat de 2.114,92 euros, més els interessos legals des de la interposició de la demanda.  
Les costes s'imposen als demandats.  
Contra aquesta resolució pot preparar-se un recurs d'apel·lació davant d'aquest Jutjat, dins del termini de cinc dies, de què coneixerà, si pertoca, l'Audiència Provincial de València.  
Aquesta és la meua sentència que, jutjant definitivament en primera instància, pronuncie, mane i firme».  
L'anterior sentència ha sigut llegida i publicada en el dia de la data per la jutgessa que la subscriu, mentre celebrava audiència pública; en done fe.  
i perquè valga de notificació de forma deguda als demandats, en parador desconegut, Menjar de Cuina, SL, i Daniel Valero Gimeno, expedisc aquest edicte.  
Moncada, 17 de novembre de 2010. La secretària judicial: Isabel Boguña Pacheco.
Diari Oficial de la Generalitat Valenciana


Sumari del DOGV 6560, del 07-07-2011 (2011/7644)

Notificació d'audiència prèvia a la cancel·lació de la inscripció i baixa d'agència de viatges al titular de l'agència de viatges Viajes Amatur.
------------------------------------------------------------------------------------------------------------------------------------------------

### Dades del document

Número de DOGV
:   6560

Data del DOGV
:   07-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7644


Organisme emissor
:   Conselleria de Turisme, Cultura i Esport

Tipus de document
:   Anunci

Notificació d'audiència prèvia a la cancel·lació de la inscripció i baixa d'agència de viatges al titular de l'agència de viatges Viajes Amatur. [2011/7644]  
Per no haver sigut possible notificar de forma personal i directa a la interessada l'escrit de concessió del tràmit d'audiència prèvia a la cancel·lació de la inscripció i baixa d'agència de viatges, per un termini de 10 dies, a l'entitat Viajes Amatur, SL, com a titular de l'agència de viatges Viajes Amatur, és procedent la seua publicació en el Diari Oficial de la Comunitat Valenciana, als efectes del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.  
  
València, 29 de juny de 2011.- La cap de l'Àrea de Producte: Isabel Palafox Gámir.  
  
«Assumpte: audiència prèvia baixa en el registre de l'oficina principal d'agència de viatges.  
Personada la inspecció de Turisme en el número 7 del carrer Sant Francesc de Borja, de València, el passat 9 de febrer de 2011, domicili on l'entitat Viajes Amatur, SL, tenia inscrita l'activitat de l'oficina principal de l'agència de viatges Viajes Amatur amb codi d'identificació CV-m154-V, es comprova, que el baix on s'ubicava l'agència estava tancat i sense activitat.  
Com que la disponibilitat del local és requisit imprescindible per al manteniment de l'autorització de funcionament d'establiments d'agència de viatges, d'acord amb l'article 4 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges en la Comunitat Valenciana, modificat pel Decret 63/2010, de 16 d'abril, amb caràcter previ a la resolució de baixa d'inscripció en el Registre General d'Empreses, Establiments i Professions Turístiques de la Comunitat Valenciana, i d'acord amb el que disposa la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, se li concedix tràmit d'audiència perquè en el termini de 10 dies, comptats a partir de l'endemà de la recepció del present escrit, al·legue i manifeste el que considere procedent en defensa dels seus interessos.  
  
València, 5 de maig 2011.- La cap del Servici d'Ordenació i Inspecció d'Empreses Turístiques: Carmen Martínez Aznar».
Diari Oficial de la Generalitat Valenciana


Sumari del DOGV 6506, del 20-04-2011 (2011/4511)

RESOLUCIÓ de 13 d'abril de 2011, de la Universitat de València, per la qual nomena Joaquim Josep Cuevas Casaña professor titular d'universitat de l'àrea de coneixement Història i Institucions Econòmiques.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6506

Data del DOGV
:   20-04-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/4511


Data del document
:   13-04-2011

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 13 d'abril de 2011, de la Universitat de València, per la qual nomena Joaquim Josep Cuevas Casaña professor titular d'universitat de l'àrea de coneixement Història i Institucions Econòmiques. [2011/4511]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de 30 de desembre de 2010 (BOE 21.01.2011), per a la provisió de la plaça número 1241 de professor titular d'universitat (concurs núm. 142/2010), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
  
  
Nomenar Joaquim Josep Cuevas Casaña, professor titular d'universitat, de l'àrea de coneixement Història i Institucions Econòmiques, adscrita al Departament Anàlisi Econòmica.  
  
Contra la present resolució que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Butlletí Oficial de l'Estat, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
  
  
València, 13 d'abril de 2011.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6538, del 08-06-2011 (2011/6566)

Correcció d'errades de la licitació número 2011-OB008. Urbanització dels terrenys integrats en les unitats d'execució 01 i 02 del pla especial d'ordenació d'usos del sòl dotacional del campus de Paterna.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6538

Data del DOGV
:   08-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/6566


Data del document
:   03-06-2011

Organisme emissor
:   Universitat de València

Tipus de document
:   Correcció d'errades

Anàlisi jurídica

 Descriptors 

:   * contracte d'obres

Correcció d'errades de la licitació número 2011-OB008. Urbanització dels terrenys integrats en les unitats d'execució 01 i 02 del pla especial d'ordenació d'usos del sòl dotacional del campus de Paterna. [2011/6566]  
Detectada una errada en l'anunci de licitació publicat en el Diari Oficial de la Comunitat Valenciana número 6533, de data 1 de juny de 2011, pàgina 22634, es procedix a la seua correcció:  
  
En el punt 6, requisits específics del contractista.  
On diu:  
«a) Classificació: grup G, subgrup 6, categoria f) i grup I, subgrup 4, categoria e)»;  
Ha de dir:  
«a) Classificació: grup G, subgrup 6, categoria f) i grup J, subgrup 4, categoria e)».  
  
València, 3 de juny de 2011.- El gerent: Joan Oltra i Vidal.
Diari Oficial de la Generalitat Valenciana


Sumari del DOGV 6548, del 21-06-2011 (2011/7084)

Notificació de l'admissió a tràmit de l'expedient número DIC-08/0441 Benidorm.
------------------------------------------------------------------------------

### Dades del document

Número de DOGV
:   6548

Data del DOGV
:   21-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7084


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de l'admissió a tràmit de l'expedient número DIC-08/0441 Benidorm. [2011/7084]  
Pel fet de desconéixer el domicili per a efectuar la notificació dirigida a Marina Mar de Sol, SL, d'acord amb el que preveu l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, es dóna audiència expressa mitjançant aquest edicte.  
Acte que es notifica: admissió a tràmit de l'expedient DIC-08/0441.  
Exp. DIC-08/0441. Benidorm. Declaració d'interés comunitari per a ampliació de campament de turisme, promoguda per la mercantil Camping Villamar, SL.  
S'ha admés a tràmit l'expedient més amunt detallat i atés que en aquest l'entitat consta com a veïna limítrofa de la parcel·la en què es pretén realitzar l'esmentada instal·lació, d'acord amb l'article 37 de la Llei 10/2004, sobre sòl no urbanitzable i l'article 459.c) del Reglament d'ordenació i gestió territorial i urbanística, aprovat per Decret 67/2006 del Consell, us comuniquem que l'expedient es troba al Servei Territorial d'Urbanisme d'Alacant, siti a l'av. d'Aguilera, núm. 1, 5a planta, d'Alacant, perquè pugueu al·legar, reclamar o suggerir el que considereu oportú en el termini de vint dies hàbils.  
  
Aquesta comunicació es verifica per edictes de conformitat amb el que estableix l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
L'horari d'atenció al públic és el següent: matins, dies hàbils de 9.00 a 14.00 hores.  
  
Alacant, 26 de maig de 2011.- El director general d'Urbanisme: Juan Manuel Giner Corell.
Diari Oficial de la Generalitat Valenciana


Sumari del DOGV 6462, del 17-02-2011 (2011/1670)

Informació pública per a l'autorització administrativa d'instal·lació de gas natural. Expedient número 2010/11/46.
------------------------------------------------------------------------------------------------------------------

### Dades del document

Número de DOGV
:   6462

Data del DOGV
:   17-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1670


Organisme emissor
:   Conselleria d'Infraestructures i Transport

Tipus de document
:   Anunci

Informació pública per a l'autorització administrativa d'instal·lació de gas natural. Expedient número 2010/11/46. [2011/1670]  
Als efectes que establixen l'article 73 de la Llei 34/1998, de 7 d'octubre, BOE de 08.10.1998, del Sector d'Hidrocarburs; la ITC-ICG01 del Reial Decret 919/2006, de 28 de juliol, BOE de 04.09.2006, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries, i l'article 78 del Reial Decret 1434/2002, de 27 de desembre, BOE de 31.12.2002, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a l'autorització administrativa la instal·lació de gas natural que s'indica:  
Expedient: CBREDE/2010/11/46.  
Peticionari: Gas Natural Cegas, SA.  
Emplaçament/zona geogràfica: termes municipals d'Albalat dels Tarongers-Gilet-Petrés.   
Projecte: autorització administrativa i aprovació d'execució del tram Albalat dels Tarongers - Gilet - Petrés de l'eix de gasificació de la Baronia.   
Punts de connexió: segons el plànol núm. 4894 - PG 1.1 Rev. 00.  
Pressió: MOP 10.  
Pressupost: 496.008,2 ?.  
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar el projecte en el Servici Territorial d'Energia de València, situat en el carrer Gregorio Gea, 27 de València, així com presentar en el Servici Territorial esmentat les al·legacions (en dos exemplars) que consideren oportunes en el termini de vint dies, comptadors a partir de l'endemà de la publicació d'este anunci.  
València, 27 de gener de 2011.- El cap del Servici Territorial d'Energia: Enrique Climent Sirvent.
Diari Oficial de la Generalitat Valenciana


Sumari del DOGV 6502, del 14-04-2011 (2011/4223)

RESOLUCIÓ de 14 de març de 2011, del director general de l'Institut Valencià de Finances, sobre les condicions de treball del personal de l'Institut Valencià de Finances.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6502

Data del DOGV
:   14-04-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/4223


Data del document
:   14-03-2011

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * Institut Valencià de Finances
    * funció pública
    * jornada de treball
    * permís sense sou
    * jornada legal
    * jornada intensiva
    * administració del personal
    * reducció de la setmana laboral
    * reducció del temps de treball
    * horari de treball
    * vacances retribuïdes
    * legislació
    * funcionari

RESOLUCIÓ de 14 de març de 2011, del director general de l'Institut Valencià de Finances, sobre les condicions de treball del personal de l'Institut Valencià de Finances. [2011/4223]  
Vist l'acord d'adhesió de l'Institut Valencià de Finances al Decret 175/2006, de 24 de novembre, del Consell, pel qual es regulen les condicions de treball del personal al servici de l'administració del Consell, de data 14 de març de 2011 i subscrit entre l'empresa i els representants dels treballadors, per mitjà del qual al personal de l'IVF s'aplicarà el Decret 175/2006, de 24 de novembre, del Consell, pel qual es regulen les condicions de treball del personal al servici de l'administració del Consell, o, si és el cas, les normes que el modifiquen, substituïsquen o despleguen.  
I en virtut de les facultats conferides en el Reglament de l'Institut Valencià de Finances, aprovat pel Decret 83/1994, de 26 d'abril, del Govern Valencià, i posteriors modificacions, i delegades per mitjà de l'acord adoptat pel Consell d'Administració de l'IVF de data 30 de març de 2009, pel qual es confirma i ratifica l'acord de 10 de juliol de 1996, del mateix òrgan, resolc:  
Donar publicitat a l'adhesió de l'Institut Valencià de Finances al Decret 175/2006, de 24 de novembre, del Consell, pel qual es regulen les condicions de treball del personal al servici de l'administració del Consell.  
  
València, 14 de març de 2011. El director general: Jorge Vela Bargues.